*Likumprojekts*

**Grozījumi** **Valsts un pašvaldību institūciju amatpersonu un darbinieku atlīdzības likumā**

Izdarīt Valsts un pašvaldību institūciju amatpersonu un darbinieku atlīdzības likumā (Latvijas Vēstnesis, 2009, 199.,200. nr.; 2010, 12., 66., 99., 174., 206. nr.; 2011, 103., 204.nr.; 2012, 190., 203. nr.; 2013, 51., 191., 232., 234., 252. nr.;2014, 206., 228., 257. nr.; 2015, 248. nr.; 2016, 182., 241. nr.;2017, 90., 242. nr.; 2018, 196., 244. nr.; 2019, 240. nr.) šādus grozījumus:

1. Izslēgt 17. panta devītās daļas 1. punktu.

2. Papildināt likuma 17. pantu ar 9.1daļu šādā redakcijā:

"(91) Atlaišanas pabalstu triju mēnešalgu apmērā izmaksā:

1) Valsts kontrolierim, Valsts kontroles padomes loceklim, Sabiedrisko pakalpojumu regulēšanas komisijas priekšsēdētājam, Sabiedrisko pakalpojumu regulēšanas komisijas padomes loceklim,  tiesībsargam, Nacionālās elektronisko plašsaziņas līdzekļu padomes priekšsēdētājam, vietniekam vai padomes loceklim, Centrālās vēlēšanu komisijas priekšsēdētājam, vietniekam, komisijas sekretāram vai loceklim, Centrālās zemes komisijas priekšsēdētājam, Augstākās izglītības padomes priekšsēdētājam, Satversmes tiesas tiesnesim, Augstākās tiesas priekšsēdētājam, ģenerālprokuroram, Korupcijas novēršanas un apkarošanas biroja priekšniekam, Satversmes aizsardzības biroja direktoram, Finanšu izlūkošanas dienesta priekšniekam pēc tam, kad viņš beidzis pildīt amata pienākumus. Pabalstu izmaksā mēneša laikā no dienas, kad attiecīgā amatpersona beigusi pildīt amata pienākumus, ja šī amatpersona sniegusi apliecinājumu, ka uz to neattiecas šajā punktā minētie pabalsta izmaksas ierobežojumi. Pabalstu neizmaksā, ja amatpersona ir atkārtoti ievēlēta, apstiprināta vai iecelta šajā pašā amatā vai mēneša laikā no dienas, kad beigusi pildīt amata pienākumus ievēlēta, apstiprināta vai iecelta citā amatā;

2) Ministru kabineta ieceltai vai apstiprinātai vai ministra ieceltai amatpersonai, tai atstājot amatu sakarā ar termiņa izbeigšanos. Pabalstu izmaksā mēneša laikā no dienas, kad attiecīgā amatpersona beigusi pildīt amata pienākumus, ja šī amatpersona sniegusi apliecinājumu, ka uz to neattiecas šajā punktā minētie pabalsta izmaksas ierobežojumi. Pabalstu neizmaksā, ja amatpersona ir atkārtoti apstiprināta vai iecelta šajā pašā amatā, vai pārcelta citā amatā vai mēneša laikā no dienas, kad beigusi pildīt amata pienākumus iecelta vai apstiprināta citā amatā;

3) Ministru kabineta ieceltai vai apstiprinātai vai ministra ieceltai amatpersonai, tai atstājot amatu sakarā ar sadarbības neveidošanos ar Ministru kabineta locekli. Pabalstu izmaksā mēneša laikā no dienas, kad attiecīgā amatpersona beigusi pildīt amata pienākumus, ja šī amatpersona sniegusi apliecinājumu, ka uz to neattiecas šajā punktā minētie pabalsta izmaksas ierobežojumi. Pabalstu neizmaksā, ja amatpersona ir pārcelta citā amatā vai mēneša laikā no dienas, kad beigusi pildīt amata pienākumus ir iecelta vai apstiprināta citā amatā.".

Ministru prezidents                A. K. Kariņš

Vīza: Valsts kancelejas direktors    J. Citskovskis

Stone 67082954

[kristine.stone@mk.gov.lv](https://likumi.lv/ta/id/26019-darba-likums)